ยืนยันแล้ว! 'แจ็ค ดอร์ซีย์' สละตำแหน่งซีอีโอทวิตเตอร์
Dorsey, who also founded digital payment company Square, faced pressure last year to step down amid reports he was no longer focused on Twitter
ทวิตเตอร์ระบุว่า ดอร์ซีย์ วัย 45 ปี และคณะกรรมการบริหารของทวิตเตอร์ ได้เลือกผู้ที่มารับตำแหน่งซีอีโอคนใหม่แล้ว ได้แก่นายปารัก อักราวัล (Parag Agrawal) ประธานเจ้าหน้าที่เทคโนโลยี หรือ CTO คนปัจจุบันของทวิตเตอร์ การเปลี่ยนตำแหน่งซีอีโอครั้งนี้มีผลในทันที โดยดอร์ซีย์จะยังคงอยู่ในตำแหน่งคณะกรรมการบริหารจนสิ้นสุดวาระการดำรงตำแหน่งในการประชุมผู้ถือหุ้นปีหน้า เมื่อวันอาทิตย์ ดอร์ซีย์ทวีตข้อความสั้น ๆ บนบัญชีทวิตเตอร์ของเขาเองว่า “I love twitter” ในวันจันทร์ ดอร์ซีย์ส่งอีเมล์ถึงพนักงานบริษัท อธิบายเหตุผลในการลงจากตำแหน่งครั้งนี้ว่าเป็นเพราะเห็นความเป็นผู้นำของอักราวัลที่สามารถทำหน้าที่ซีอีโอคนใหม่ได้ พร้อมแสดงความมั่นใจในอนาคตของทวิตเตอร์ภายใต้การทำงานและศักยภาพของพนักงานทวิตเตอร์ทุกคน ดอร์ซีย์ ก่อตั้งทวิตเตอร์เมื่อปี ค.ศ. 2006 และนั่งในตำแหน่งซีอีโอจนถึงปี ค.ศ. 2008 เมื่อเขาถูกกดดันให้ลงจากตำแหน่ง แต่ดอร์ซีย์ก็กลับไปนั่งเก้าอี้ซีอีโออีกครั้งในปี ค.ศ. 2015 ในช่วงปีที่ผ่านมา ทวิตเตอร์พยายามต่อสู้กับเสียงวิจารณ์ว่าทางบริษัททำงานช้าเกินไปในการเปิดตัวฟังก์ชั่นใหม่ๆ สำหรับผู้ใช้รายวัน 211 ล้านคน และกำลังสูญเสียส่วนแบ่งการตลาดให้กับคู่แข่งสำคัญอย่าง อินสตาแกรม (Instagram) และ ทิกท็อก (TikTok) เมื่อปีที่แล้ว บริษัท Elliott Management ซึ่งเป็นผู้ถือหุ้นรายใหญ่ของทวิตเตอร์ ต้องการให้ดอร์ซีย์เลือกว่าจะอยู่ในตำแหน่งซีอีโอของบริษัทไหน ระหว่างทวิตเตอร์ กับสแควร์ (Square) บริษัทธุรกรรมดิจิทัลที่เขาก่อตั้งขึ้นเช่นกัน ราคาหุ้นของทวิตเตอร์ปรับตัวลดลงต่อเนื่องในช่วงไม่กี่เดือนที่ผ่านมา ซึ่งยิ่งสร้างแรงกดดันให้แก่ดอร์ซีย์เพื่อให้เขายุติการควบตำแหน่งซีอีโอของสองบริษัทดังกล่าว